Diari Oficial de la Generalitat Valenciana


Sumari del DOGV 9385, del 18-07-2022 (2022/6421)

Informació pública de la proposta de l'estudi de detall de la unitat urbana formada per les illes M10 i M14 del Pla parcial Molí d'Animeta.
-------------------------------------------------------------------------------------------------------------------------------------------

### Dades del document

Número de DOGV
:   9385

Data del DOGV
:   18-07-2022

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2022/6421


Data del document
:   16-06-2022

Organisme emissor
:   Ajuntament de Quart de Poblet

Tipus de document
:   Anunci

Descriptors 

:   * Quart de Poblet
    * administració local
    * pla d'urbanisme

Informació pública de la proposta de l'estudi de detall de la unitat urbana formada per les illes M10 i M14 del Pla parcial Molí d'Animeta. [2022/6421]  
L'alcaldia-presidència, mitjançant decret número 2280 de 30 de maig de 2022, ha dictat la següent resolució:  
  
«Vista l'actuació en l'expedient instruït relatiu a l'estudi de detall de la unitat urbana formada per les illes M10 i M14 del Pla parcial Molí d'Animeta, presentat per la mercantil Actividades Industriales Quart, SL, i a la vista de l'informe ambiental i territorial estratègic emés a aquest efecte, i de l'informe favorable emés per l'arquitecta municipal, a la vista de la documentació presentada per aquest.  
  
Vist que, l'estudi de detall referit, planteja una proposta estudiada, que realitza una anàlisi d'alternatives, i planteja la solució més concorde que millora la proposta volumètrica del planejament vigent, fonamentalment pel que fa a les llums, vistes, assolellament i confort dels habitatges, per la qual cosa s'estima adequada la seua tramitació, sense perjudici de les modificacions o adaptacions que del procés de tràmit puguen millorar la proposta inicial.  
Atés que, d'acord amb l'art. 6 de TRLOTUP, l'estudi de detall va acompanyat del corresponent estudi d'integració paisatgística. Tal com estableix el punt 5 del referit article, els instruments de paisatge se sotmetran en tot cas a participació pública i consulta a les administracions públiques afectades perquè es pronuncien en un termini igual al del procediment del document al qual acompanye, per la qual cosa es tramitaran juntament amb aquest, és a dir, l'estudi d'integració paisatgística presentat es tramitarà juntament amb el present estudi de detall.  
  
Atés que l'abast de la modificació de planejament proposada afecta únicament a l'ordenació detallada, d'acord amb el que s'estableix en l'article 35.c del text refós Llei 5/2014, de 25 de juliol, d'ordenació del territori, urbanisme i paisatge (TRLOTUP), per la qual cosa a l'empara de l'article 44.6 del TRLOTUP correspon a l'ajuntament la seua aprovació.  
Atés que, quant a la seua tramitació, ha sigut sotmés a l'avaluació ambiental i territorial estratègica simplificada, conforme al que es disposa en 52 del TRLOTUP, ordenada la seua publicació en el DOGV l'informe ambiental preceptiu, tal com disposa l'art. 53 del citat text legal.  
Atés que, l'art. 57 disposa que quan un pla no estiga subjecte al procediment ordinari d'avaluació ambiental i territorial estratègica, una vegada realitzades les actuacions previstes en els art. 50 i 51 de la LOTUP, haurà de sotmetre's el pla a informació pública durant un període mínim de quaranta-cinc dies, a les administracions públiques afectades i persones interessades, mitjançant la publicació d'anunci en el Diari Oficial de la Generalitat Valenciana i en premsa escrita de gran difusió, posant a disposició al públic els documents esmentats. El termini mínim serà de vint dies quan es tracte d'estudis de detall.  
  
Atés que la competència per a sotmetre al tràmit d'informació pública de la proposta de l'estudi de detall, correspon a l'alcaldessa per aplicació del que s'estableix, resolc:  
  
Primer  
Sotmetre la proposta de l'estudi de detall de la unitat urbana formada per les illes M10 i M14 del Pla parcial Molí d'Animeta, al tràmit d'informació pública per període de vint dies conforme disposa l'art. 61.1.a del TRLOTUP, mitjançant anuncis que es publicaran en el DOGV, en un diari no oficial d'àmplia difusió en la localitat, així com en la pàgina web municipal.  
  
Segon  
Posar a la disposició del públic en el departament d'urbanisme la documentació referida en horari d'atenció al públic (de 09.00 h a 14.00 h).  
  
Tercer  
Donar trasllat de la present resolució als interessats en el procediment amb l'avís que contra aquesta no es podrà interposar cap recurs per tractar-se d'un acte de tràmit, sense perjudici que puguen emprar els mitjans d'impugnació que estimen adequats a la defensa dels seus interessos.  
Cosa que es fa pública als efectes oportuns.  
  
Quart de Poblet, 16 de juny de 2022.- El secretari general: José Llavata Gascón.